“หมอเสริฐ-ลูกสาว” พร้อมพวก จ่ายค่าปรับ 499.45 ลบ. ปมปั่นหุ้น BA
"หมอเสริฐ-ลูกสาว" พร้อมพวก จ่ายค่าปรับ 499.45 ลบ. ปมปั่นหุ้น BA
11 ก.พ. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยถึงความคืบหน้าการดำเนินคดีด้วยมาตรการลงโทษทางแพ่งกับผู้กระทำความผิด 3 ราย ได้แก่ (1) นายแพทย์ปราเสริฐ ปราสาททองโอสถ (2) นางสาวปรมาภรณ์ ปราสาททองโอสถ และ (3) นางนฤมล ใจหนักแน่น กรณีสร้างราคาหลักทรัพย์ บริษัท การบินกรุงเทพ จำกัด (มหาชน) หรือ BA โดยเรียกให้ชำระค่าปรับทางแพ่งรวม 499.45 ล้านบาท และสั่งห้ามเป็นกรรมการและผู้บริหารของบริษัทที่ออกหลักทรัพย์และบริษัทจดทะเบียนนั้น
โดยเมื่อวันที่ 8 ก.พ.ที่ผ่านมา บุคคลทั้งสามได้ยินยอมปฏิบัติตามมาตรการลงโทษทางแพ่ง โดยชำระค่าปรับทางแพ่งเรียบร้อยแล้ว โดยนายแพทย์ปราเสริฐ ชำระค่าปรับทางแพ่ง 257,284,350 บาท นางสาวปรมาภรณ์ ชำระค่าปรับทางแพ่ง 235,036,775 บาท และนางนฤมล ชำระค่าปรับทางแพ่ง 7,126,800 บาท